Държавен вестник, бр. 33, 2012 г., стр. 43

БРОЙ  33	
Д Ъ Р Ж А В Е Н  В Е С Т Н И К 	
СТР.  43  
трябва да включват наказания с лишаване 
от свобода, които могат да бъдат основание 
за екстрадиция.
2. Всяка страна предприема необходимите 
законодателни или други мерки, за да бъдат 
предвидени за юридическите лица, отговорни 
в съответствие с член 26, ефективни, пропор-
ционални и разубеждаващи санкции, които 
включват парични наказателни или нена-
казателни глоби и евентуално други мерки, 
по-специално:
а. мерки, изразяващи се в лишаване от 
възможност за ползване на дадено предимство 
или на дадена помощ от публичен характер;
б. мерки, изразяващи се във временна 
или окончателна забрана за упражняване на 
търговска дейност;
в. поставяне под съдебно наблюдение; 
г. съдебна заповед за прекратяване.
3. Всяка страна приема законодателните 
или другите мерки, необходими за:
а. да бъдат възможни изземването и кон-
фискацията:
– на имущества, документи и други мате-
риални средства, използвани за извършване 
на престъпленията, установени в съответствие 
с настоящата конвенция, или за улесняване 
на тяхното извършване;
– на приходи от тези престъпления или 
тяхната стойност;
б. да бъде възможно временното или 
окончателното затваряне на всяко предпри-
ятие, използвано за извършване на едното от 
престъпленията, установени в съответствие 
с настоящата конвенция, без да се накърня-
ват правата на добросъвестните трети лица, 
или да се забрани на извършителя на тези 
престъпления, временно или окончателно, да 
упражнява професионална или благотвори-
телна дейност, предполагаща контакт с деца, 
по повод на която те са били извършени. 
4. Всяка страна може да приеме други 
мерки по отношение на извършителите, като 
лишаване от родителски права или наблюде-
ние или надзор на осъдените лица.
5. Всяка страна може да приеме, че при-
ходите от престъплението или имуществото, 
конфискувано в съответствие с този член, 
могат да бъдат предоставени на специален 
фонд за финансиране на програмите за пре-
венция и подпомагане на жертвите на някое 
от престъпленията, установени в съответствие 
с настоящата конвенция.
Член 28 – Утежняващи вината обстоятелства 
Всяка страна приема необходимите за-
конодателни или други мерки, за да могат 
изложените по-долу обстоятелства, доколкото 
те не представляват конститутивни елементи 
на престъплението, да бъдат взети предвид, 
съобразно съответните разпоредби на въ-
трешното законодателство, като утежняващи 
вината обстоятелства при определянето на 
санкциите за престъпленията, установени в 
съответствие с настоящата конвенция: 
а. престъплението е увредило сериозно фи-
зическото или душевното здраве на жертвата; 
б. престъплението е предхождано или съ-
проводено от актове на мъчение или сериозно 
насилие;
в. престъплението е било извършено по 
отношение на особено уязвима жертва; 
г. престъплението е било извършено от 
член на семейството, от лице, което живее 
заедно с детето или от лице, злоупотребило 
с влиянието си;
д. престъплението е било извършено от 
няколко лица, действащи заедно;
е. престъплението е било извършено в 
рамките на престъпна група;
ж. извършителят вече е бил осъждан за 
престъпления от същия характер.
Член 29 – Предходни осъждания
Всяка страна приема необходимите законо-
дателни или други мерки, за да се предвиди 
възможността при определяне на наказанието 
да се вземат предвид окончателните присъди, 
постановени в друга страна, за престъпле-
ния, установени в съответствие с настоящата 
конвенция.
Глава VII – Разследване, наказателно пре-
следване и процесуално право 
Член 30 – Принципи
1. Всяка страна приема законодателните 
или другите мерки, необходими, за да могат 
разследването и наказателното производство 
да протичат съобразно най-добрия интерес и 
при зачитане на правата на децата. 
2. Всяка страна приема подход на закрила 
към жертвите, осигурявайки, че разследването 
и наказателното производство не утежняват 
травмата, преживяна от детето, и че нака-
зателноправният отговор е придружен от 
подпомагане, когато това е уместно.
3. Всяка страна гарантира, че разследването 
и наказателното производство се провеждат 
с предимство и без неоправдано забавяне.
4. Всяка страна гарантира, че мерките, 
приложими в съответствие с настоящата глава, 
не засягат правото на защита и изискванията 
за един справедлив и безпристрастен процес 
в съответствие с член 6 от Конвенцията за 
защита на правата на човека и основните 
свободи. 
5. Всяка страна приема законодателните 
или другите мерки, необходими в съответствие 
с основните принципи на нейното вътрешно 
законодателство, за да: